Na podlagi 57. in 58. čl. Zakona o javnih uslužbencih (Ur. l. RS, št. 63/07, s spremembami, v nadaljevanju: ZJU) Ministrstvo za okolje, podnebje in energijo, Inšpektorat Republike Slovenije za okolje in energijo, Dunajska cesta 56, 1000 Ljubljana, objavlja javni natečaj za zasedbo prostega uradniškega delovnega mesta:

**VIŠJI SVETOVALEC v Inšpekciji za energijo (DM: 289)**

**Kandidati, ki se bodo prijavili na delovno mesto, morajo izpolnjevati naslednje pogoje:**

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali najmanj visokošolsko strokovno izobraževanje (1. bolonjska stopnja) / visokošolska strokovna izobrazba (1. bolonjska stopnja) ali najmanj visokošolsko univerzitetno izobraževanje (1. bolonjska stopnja) / visokošolska univerzitetna izobrazba (1. bolonjska stopnja), z zaključenim študijskim programom;

1. **Metalurgija in materiali** (s področja izobraževanja po Klasius-P-16: 0711 Kemijsko inženirstvo in procesi) ali
2. **Strojništvo** (s področja izobraževanja po Klasius-P-16: 0715 Metalurgija, strojništvo in kovinarstvo);

* najmanj **4 leta** delovnih izkušenj po pridobitvi strokovnega naziva;
* strokovni izpit iz upravnega postopka druge stopnje (če ga kandidat nima, ga mora opraviti v 3 mesecih od sklenitve delovnega razmerja);
* opravljeno obvezno usposabljanje za imenovanje v naziv (če ga kandidat nima, ga mora opraviti v enem letu od sklenitve pogodbe o zaposlitvi);
* državljanstvo Republike Slovenije;
* znanje uradnega jezika;
* kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme biti obsojen na nepogojno kazen zapora v trajanju več kot šest mesecev;
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**Zaželeno** je, da ima kandidat osnovno znanje z delom na računalniku (Word, Excel, e-pošta, baze podatkov, internet) ter vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

**Naloge delovnega mesta so:**

* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* opravljanje zahtevnejših in specializiranih nalog na delovnem področju pri sprejemanju internih splošnih in posamičnih aktov,
* vodenje in odločanje v zahtevnih upravnih postopkih na I. stopnji,
* opravljanje drugih nalog podobne zahtevnosti,
* dajanje splošnih informacij in informacij o drugih javnih storitvah uporabnikom,
* priprava dokumentov za vodenje prekrškovnih postopkov na prvi stopnji,
* opravljanje inšpekcijskih opravil v postopku pred izdajo odločbe.

**Prijava mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogojev glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela, opis dela in stopnjo zahtevnosti delovnega mesta);
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

1. izjavo kandidata, da za namen tega natečajnega postopka dovoljuje Inšpektoratu Republike Slovenije za okolje in energijo, da iz uradnih evidenc pridobi podatke iz 1. in 3. točke.

**Prijava se obvezno odda na priloženem obrazcu »IRSOE Obrazec JO višji svetovalec v IE DM 289«.** Zaželeno je, da kandidat prijavi priloži tudi kopijo dokazila o izobrazbi (diploma) ter Europass življenjepis in dokazila o opravljenih strokovnih izpitih.

Izpolnjevanje zahtevanih pogojev kandidat dokazuje s predložitvijo pisne »Izjave kandidata o izpolnjevanju pogojev« (priloga Vlogi za zaposlitev). Če kandidat z vpogledom v uradne evidence ne soglaša (ne podpiše izjave), mora vlogi sam priložiti ustrezna dokazila; v nasprotnem primeru kandidat ne bo uvrščen v izbirni postopek.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja).

V izbirni postopek se v skladu z 12. in 21. čl. Uredbe o postopku za zasedbo delovnega mesta v organih državne uprave in v pravosodnih organih (Ur. l. RS, št. 139/06 in 104/10) uvrstijo samo popolne in pravočasno prispele prijave ter le tisti kandidati, ki izpolnjujejo pogoje iz razpisa.

Kandidat, ki nima opravljenega strokovnega izpita iz splošnega upravnega postopka, ga mora opraviti v treh mesecih od sklenitve delovnega razmerja (3. odst. 31. čl. ZUP).

Z izbranim kandidatom bomo sklenili pogodbo o zaposlitvi na uradniško delovno mesto »Višji svetovalec, šifra DM: 289«. Zaposlitev je za nedoločen čas, s polnim delovnim časom. Izbrani kandidat bo delo opravljal v nazivu višji svetovalec III (izhodiščni plačni razred: 36, kar po plačni lestvici pomeni osnovno plačo 1.815,99 EUR bruto), z možnostjo napredovanja v naziv višji svetovalec II in višji svetovalec I.

Izbrani kandidat bo delo opravljal v eni izmed območnih enot Inšpektorata Republike Slovenije za okolje in energijo, glede na kraj iz katerega prihaja, ter na terenu.

Izbrani kandidat mora po imenovanju v naziv, najpozneje v enem letu od sklenitve pogodbe o zaposlitvi, opraviti obvezno usposabljanje za imenovanje v naziv (89. čl. ZJU), razen v primeru, da ima opravljen strokovni izpit (državni izpit iz javne uprave).

**Rok za prijavo** je **15 dni** od objave javnega natečaja na spletni strani portala GOV.SI in Zavoda RS za zaposlovanje.

Kandidat pošlje pisno prijavo na priloženem obrazcu **IRSOE obrazec JO višji svetovalec v IE DM 289,** v zaprti kuverti z oznako: »Javni natečaj – Višji svetovalec (DM: 289)«, na naslov: Inšpektorat Republike Slovenije za okolje in energijo, Služba za splošne in pravne zadeve, Dunajska cesta 56, 1000 Ljubljana.

Za pisno obliko prijave se šteje tudi elektronska oblika, poslana na elektronski naslov: [kadrovska.irsoe@gov.si](mailto:kadrovska.irsoe@gov.si), pri čemer veljavnost prijave ni pogojena z elektronskim podpisom.

Obvestilo o končanem zaposlitvenem postopku bo objavljeno na spletni strani portala GOV.SI (Prosta delovna mesta v državni upravi): <https://www.gov.si/zbirke/delovna-mesta/>.

Informacije o izvedbi javnega natečaja dobite na telefonski številki: (01) 420 44 47 pri Lauri Simonišek. Informacije o delovnem področju pa dobite na telefonski številki: (01) 420 44 15 pri mag. Miranu Jamšku.

V besedilu javnega natečaja so izrazi, zapisani v moški slovnični obliki, uporabljeni kot nevtralni za ženske in moške.

Objaviti: Portal GOV.SI in Zavod RS za zaposlovanje